Anjalankoski

Anjalankoski on entinen kaupunki, joka perustettiin kauppalaksi 1975 yhdistämällä Sippolan ja Anjalan kunnat. Vuonna 2009 se liitettiin Kouvolan kaupunkiin Kymenlaaksossa. Anjalankosken vanha kaupungintalo sijaitsee Keltakankaalla Kymen keskilaaksossa Inkeroisten ja Myllykosken taajamien välissä.

Ymmärrä
Anjalankoski on saanut nimensä Kymijoen koskesta, jota kutsutaan myös Ankkapurhaksi. Koski sijaitsee Anjalan kartanon rannassa. Anjalankosken alueen teollisuus perustuu puunjalostukseen. Sen on tehnyt mahdolliseksi Kouvolan kaupungin läpi virtaava Kymijoki. Siellä sijaitsee kaksi paperitehdasta ja kartonkitehdas jotka sijaitsevat Kymen Keskilaaksossa Inkeroisten ja Myllykosken taajamissa. Sippolan taajamassa sijaitsee Sippolan kirkko. Ennen siellä toimi kuuluisa juustomeijeri.

Kymijoen länsirannalla sijaitsee Anjalan kartano, jossa solmittiin Anjalan liitto vuonna 1788, mitä pidetään Suomen ensimmäisenä pyrkimyksenä kohti itsenäisyyttä.

Tule
Entiselle Anjalankoskelle (jonka nimen pitäisi jo alkaa unohtumaan eli entiseen Sippolan kuntaan) pääsee monella kulkuvälineellä. Jo muinaisina aikoina paikkakunnalle kuljettiin Kymijokea pitkin veneellä. Nykyään voi tulla vaikkapa kanootilla.Entiselle Anjalankoskelle eli entiseen Sippolaan tullaan myös polkupyörällä. Rautatie rakennettiin vientiteollisuuden tarpeisiin Kotkaan ja Haminaan. Haminaan ei kulje enää matkustajajunia, mutta lnja-autoyhteydet toimivat kaikista taajamista, Helsingistä ja maakuntakaupungeista. Anjalan Wredebyssä sijaitsee yksityinen pienlentokenttä, joka on mm. purjelentäjien suosiossa. Paikkakunta on Kaakkois-Suomessa ja mm. venäläisten matkailijoiden suosiossa.

Junalla
Entisen Anjalankosken eli entisen Sippolan läpi kulkee Kouvola-Kotka rata. Helsingistä on hyvät junayhteydet paikkakunnalle. Siellä on Myllykosken ja Inkeroisen asemat. Kouvolan asemalta Myllykoskelle on 11 minuutin ja Inkeroisiin 16 minuutin matka. Kotkan satamasta Inkeroisiin on puolen tunnin matka ja Myllykoskelle noin 40 minuuttia. Taajamien joukkoliikenne pääasiassa palvelee työmatka- ja koululaiskuljetuksia.

Bussilla
Keskilaaksoon kulkee useita linja-autovuoroja keskustasta, Haminasta ja Kotkasta.

Autolla
Kymen Keskilaaksoon pääsee autolla, Helsingin suunnalta ajamalla Valtatie 7 ja Valtatie 6:n kautta. Kouvolasta rantatietä pitkin Myllykoskelle on 12 kilometriä. Kotkasta Inkeroisiin on noin 40 km. Haminasta Keltakankaalle matkaa kertyy noin 30 km.

Liiku
Parhaiten täällä liikkuu polkupyörällä. Hyvät pyörätiet yhdistää Kouvolan, Myllykosken, Inkeroisten ja Kuusankosken taajamiin. Myllykoskella, Inkeroisissa, Anjalassa ja Sippolassa on hoidetut pururadat ja hiihtoladut. Anjalassa on Hepovuoren laskettelukeskus. Kymijoen varrella Koivusaaressa on Myllykosken maauimala. Anjalassa on myös maauimala. Sippolan Orijärvellä ja Saaramaalla on luonnonmukaiset uimarannat. Inkeroisissa on uimahalli.

Näe ja koe

 * Alvar Aallon tehdasmiljööt Inkeroisissa.
 * Anjalan kartanossa perustettiin Anjalan liitto 1700-luvun lopulla tarkoituksena irrottaa Suomi Ruotsin vallasta.
 * Anjalan kirkon lähellä on Wreden suvun hautausmaa.
 * Anjalankosken vanha kaupungintalon vieressä on Hasun hiihtäjäpatsas.
 * Kymijoenvarren rantatie yhdistää Myllykosken pyörätiellä Kouvolaan.
 * Museomajatalo Rauhala Inn on edelleen toimiva matkustajakoti.
 * Myllykosken kirkko valmistui vuonna 1936.
 * Myllykosken tsasouna on perinteinen ortodoksinen kappeli Saviniemessä.
 * Saviniemen urheilukentän Anjalankosken jalkapallostadionilla pelataan MYPA:n ottelut.
 * Sippolan juustopadassa valmistettiin Suomen ensimmäinen emmental-juusto.
 * Sippolan koulukoti on alkuperäisessä asussaan säilynyt kasvatuslaitos miljöö.
 * Takamaan kartano  Kymijoen rannalla on perinteinen toimiva kartanomiljöö.

Tee
Myllykoskelle tullaan usein seuraamaan MYPA:n otteluita. Paikkakunnalla voi retkeillä ja kalastaa, marjastaa, sienestää ja vaan oleilla.

Osta
Sippolan Hirvelässä on juustola, jonka juustoja on myynnissä paikkakunnan kaupoissa. Myllykoskella on perinteikäs Koivulan leipomo, joka on tunnettu mm. hyvästä ruisleivästään. Paikkakunnalla on myös myllyjä ja maatilakauppoja, joista saa tuoreita maataloustuotteita.

Syö
Paikkakunnalla on hyviä ruokapaikkoja, ravintoloita, kahviloita, pitserioita ja nakkikioskeja.

Baarit & pubit

 * Myllykoskella sijaitseva baari jossa myös terassi.
 * Kaipiasissa sijaitseva baari.

Yökerhot
Yökerhoja ei paikkakunnalla ole. Niitä löytyy Haminasta, Kouvolasta ja Kotkasta.

Edulliset

 *  Tarjoaa perinteistä majatalo majoitusta Myllykosken rautatieaseman läheisyydessä.


 * Myllykosken keskustassa sijaitseva hotelli.

Keskihintaiset
Inkeroisissa on keskihintainen Hotelli Kantri.

Hintavat
Kalliit hotellit löytyy Kouvolasta, Haminasta ja Kotkasta.

Pysy turvassa
Poliisi on Kouvolassa. Yleinen hätänumero 112 vastaa kaikkiin hätätapauksiin.

Pysy terveenä
Keltakankaalla on terveyskeskus.

Ota yhteyttä
Kouvolassa sijaitsee kaupungin matkailutoimisto.

Jatka matkaa
Naapurikaupunkeja ovat Lahti, Kotka, Hamina ja Lappeenranta. Lähin rajanylityspaikka on Vaalimaalla.